Dzulkefly Ahmad

Pendidikan

Mendapat pendidikan awal dan menengah rendah di Singapura dan kembali ke Malaysia  sebelum mendapat peluang melanjutkan pelajaran A-Level dengan biasiswa Kerajaan pada tahun 1974. 
Pencapaian akademik tertingginya ialah Ijazah Falsafah Kedoktoran, Ph.D dalam bidang Toksikologi dari Imperial College, St. Mary’s Hospital Medical School, Universiti London UK pada tahun 1993. 
Selain itu, beliau juga memiliki Ijazah Sarjana Sains dari Universiti Surrey dan Ijazah pertama dari Universiti Birmingham, England (1980) dalam bidang yang sama.

Kerjaya

Dzulkefly Ahmad pernah menjadi pensyarah di Fakulti Sains Perubatan, Universiti Sains Malaysia (USM) di Pulau Pinang (1984-1989) dan HUSM, Kelantan (1993-1997). Beliau menjadi pensyarah tamadun Islam di USM (1987-1997). Dzulkefly adalah bekas anggota British Toxicology Society (BTS) dan bekas Asia Pacific Association of Medical Toxicology (APAMT).  
Beliau juga pengasas dan Pengerusi Lembaga Pengelola Kolej Jaiputra, Kelantan (1999-2003), IPTS pertama berakreditasi penuh oleh Kementerian Pelajaran Malaysia yang menjalankan kursus bersepadu antara profesional dan agama. Beliau juga Konsultan di sebuah syarikat pengurus asset di Kuala Lumpur (1999-2001), bekas Pengarah (2003-2004) sebuah Syarikat Awam Tersenarai (PLC-Main Board). Penasihat Kanan sebuah syarikat hartanah milik rakyat Saudi di Kuala Lumpur (2005-2007).Pengarah Syarikat Pendidikan Antarabangsa, berpusat di Oman (2017- kini).

Pemikir Politik dan Penganalisis Politik

Dr Dzulkefly pernah menjadi pemimpin Pergerakan Mahasiswa di United Kingdom (70-80an),[[Jemaah Islamiah Malaysia (JIM) 1997-1998),Pengarah Pusat Penyelidikan PAS Pusat (1998-2009),AJK Kerja PAS Pusat (2004 sehingga kini), AJK Lujnah Politik PAS Pusat (2004-2015 ),AJK Pemandu Gabungann Pilihanraya Bersih dan Adil (BERSIH, 2006 - hingga kini ).
Beliau luga dapat sempat menulis dan mengulas isu-isu semasa di media cetak dan elektronik dan membentang kerta kerja di peringkat nasional dan antarabangsa (pembangunan ekonomi, perhubungan kaum dan pertembungan tamadun Islam-Barat, Political Islam dll).Sejak penglibatan beliau telah menghasilkan beberapa buku dalam bahasa lnggeris dan Bahasa Malaysia seumpama 'Blindspot' (2003), Striving For Change (2007), Pergelutan Demi Perubahan (2016 ) dan Najibnomiks: Rahmat atau Malapetaka?(2017).
Beliau telah memimpin Pusat Penyelidikan Pas dan kemudian setelah keluar dari PAS, Belia bersama parti Amanah Negara, dan menyandang jawatan Pengarah Strategi Parti Amanah Negara.  Sebagai sebahagian dari pasukan pemikir parti, beliau telah menghasilkan buku 'Negara Berkebajikan' semasa bersama Parti Islam Se Malaysia (PAS). Beliau turut sama menghasilkan 'Belanjawaan Alternatif' setiap tahun dan Buku Jingga ketika dalam Pakatan Rakyat dan Buku Jingga.
Ahli Kumpulan Pemikir dalam Pakatan Harapan yang menghasilkan Belanjawaan Alternatif (2017 dan 2018) dan penerbitan Manifesto Pakatan Harapan yakni "Buku Harapan". Disamping itu beliau juga aktif menulis sebagai Kolumnis dalam majalah The Edge dan media portal seperti Malaysiakini, The Malaysianinsight, TMI, Free Malaysia Today.
Di peringkat antarabangsa dan nasional, beliau sering diundang untuk berkongsi pemikiran dan pengalamannya dalam 'Political Islam', agenda pembangunan sosio-ekonomi dan isu-isu antara agama dan antara tamadun.

Pilihan raya

Dalam Pilihan Raya Umum Malaysia 2008 beliau mengalahkan calon dari Barisan Nasional - UMNO, Jahaya Ibrahim dengan majoriti sebanyak 860 undi. Beliau memperolehi 18,796 undi berbanding lawannya memperolehi hanya 17,936 undi.
Bagaimanapun, pada Pilihan Raya Umum Malaysia 2013, Dr Dzulkefly kalah kepada Irmohizan bin Ibrahim dengan majoriti 460 undian Beliau memperolehi 27,040 undian berbanding dengan 27,500 undian untuk lawannya.
Terkini Beliau kembali bersama Parti Gabungan Pakatan Harapan (PH) mengambil alih semula kawasan Parlimen Kuala Selangor (P096) dengan majoriti 8,498 undi dalam pilihanraya 3 penjuru iaitu Irmohizan bin Ibrahim ( BN - 21344) undian manakala Fakaruddin Ismail (PAS - 8,532).